Avignongo Sinagoga

Avignongo Sinagoga XVIII. mendeko sinagoga enblematikoa da, Avignongo alde zaharraren erdian kokatua, Frantziako hegoaldean.

 Historia 
Garai batean, Avignonek sinagoga zaharragoa zuen, auzo juduan, Avignongo Aita Santuen jauregiaren eta Saint-Bénézet zubiaren artean, gaur egungo Jerusalem plazan.https://archive.wikiwix.com/cache/index2.php?url=https://books.google.fr/books?id=2YIEAAAAQAAJ&printsec=titlepage#federation=archive.wikiwix.com&tab=url 1220ko hamarkadaren amaieran, Avignóngo gotzainak hiriko judutegia eta harekin sinagoga birkokatzea erabaki zuen, eta juduak hiru atek ("goiko atea", "beheko atea" eta Calandre portalet izenekoa) mugatutako auzo batean giltzapetzera behartu zituen.Prévot, Philippe (1975). Histoire du ghetto d'Avignon : à travers la carrière des Juifs d'Avignon. Aubanel. ISBN 2-7006-0056-8. OCLC 1734981.

Avignongo egungo sinagoga auzo honetan eraiki zen 1785 eta 1787 bitartean, François Franquek diseinatu eta eraiki zuena. Eraikinari, luxuz apaindua, hainbat espazio txertatu zitzaizkion hurrengo urteetan, besteak beste, areto komunitario bat, mikve bat, kosher harategi bat, okindegi bat, ikasketa-gela bat eta ezkontza-areto bat; beraz, hiriko jarduera judu guztiaren erdigune bihurtu zen.Girard, Joseph. Evocation du vieil Avignon. ISBN 2-7073-1353-X. OCLC 491414083.

Eraikina 1845ean suntsitu zen sute baten ondorioz. Hurrengo urtean guztiz zaharberritu zuten (agregatu batzuk barne), Joseph-Auguste Joffroy arkitektoaren eskutik.

1993an, Avignongo sinagoga Frantziako monumentu historiko izendatu zuten (DK 736 erregistro-zenbakiarekin). 1849 urtea eraikinaren sorrera gisa ezarri zen.https://www.pop.culture.gouv.fr/notice/merimee/PA00081947

 Ezaugarriak 
Eraikinaren barruan, oinplano karratukoa, zirkulu-formako espazio neoklasiko bat dago, zutabe zuriz inguratua, otoitz-aretoa osatzen duena. Zutabeek, goiko galeria bat eusten dute, hau ere, beheko zutabeen jarraipena diruditen eta sinagogaren kupularen danborra eusten duten estilo bereko zutabeez inguratuta dagoena. Eraikinaren altzariak intxaurrondoz eginda daude.

 Iruditegia 

 Erreferentziak 

 Kanpo estekak 

Kategoria:Frantziako sinagogak
Kategoria:Avignongo eraikinak
Kategoria:1787an amaitutako eraikinak
Kategoria:1846an amaitutako eraikinak